Biedrības „Latvijas Olimpiešu klubs”

Reģ. Nr. 40008023637

**BIEDRU SAPULCES PROTOKOLS**

2015. gada 28. martā

SC „Mežaparks”, Feldmaņa iela 11, Rīga, Plkst. 11:00

Gadskārtējā biedrības „Latvijas Olimpiešu klubs” (turpmāk – Klubs) biedru sapulce, ko sasauc valde.

Biedru sapulce izsludināta 2015. gada 13. martā rakstiski pa e-pastu, kā arī, sazinoties ar biedriem, kuriem nav e-pasts, telefoniski.

Biedrībā „Latvijas Olimpiešu klubs” reģistrēti 20 biedri.

Sapulcē piedalās: 20 Kluba biedri.

1. **Sapulces darba kārtība:**
   1. Latvijas Olimpiskās komitejas prezidenta uzruna.
   2. Kluba prezidenta R.Bergmaņa atskaite par paveikto.
   3. Atskaite par 20. Eiropas Fair Play kongresu un Ģenerālo asambleju.
   4. Kluba gada pārskata par 2014. gadu un revīzijas ziņojuma apstiprināšana.
   5. Kluba prezidenta vēlēšanas.
   6. Kluba valdes locekļu vēlēšanas.
   7. Debates un citi jautājumi.
2. Biedru sapulci atklāj V. Lūsis, sveicot visus klātesošos.
3. Par balsu skaitīšanas komisijas locekli ievēlēta Ieva Zunda, balsojot PAR-20, PRET-0
4. Vienbalsīgi tiek atbalstīta kopsapulces darba kārtība, balsojot PAR-20, PRET-0
5. Latvijas Olimpiskās komitejas (LOK) prezidenta A. Vrubļevska uzruna, kurā viņš aicina saglabāt kluba aktivitāti, atbalstot olimpisko ideju izplatīšanu plašā sabiedrībā, it īpaši jaunatnes vidū.
6. R.Bergmanis sniedz kluba darbības pārskatu par pēdējiem 4 gadiem:
   1. Izsaka pateicību LOK vadībai, kluba tagadējiem aktīvajiem biedriem, kā arī kluba darbības aizsācējiem.
   2. Stāsta par Olimpiešu dalību Lielajā talkā un aicina Lielās talkas dienā olimpiešus doties talkot uz Murjāņu sporta ģimnāziju.
   3. Kluba ieguldījuma Jaunatnes ziemas sporta olimpiādē Ērgļos.
   4. Par sadarbību ar Lielbritānijas vēstniecību, kas aizsākās 2012. gadā, izvēršot vairākas akcijas.
   5. Kluba rūpes par vidi un dažādas „zaļās” aktivitātes.
   6. Olimpiskā diena – paldies par atsaucību olimpiskajiem vēstnešiem.
   7. Par piemiņas vietas ierīkošanu I. Jaunzemei.
   8. Par Gada balvas sportā nominācijas „Paraugs Sportā” nozīmību un kluba iespēju izvirzīt kandidātus šai nominācijai.
   9. Par Gada balvas sportā nominācijas „Godīgas Spēles” balvu.
   10. Par olimpiskās idejas un vērtību popularizēšanu radio raidījumā „Olimpiskās brokastis” radio „BOOM FM” ēterā. Aicinājums turpināt šāda veida olimpiskās kustības popularizēšanu.
   11. Par Olimpisko vērtību popularizēšanu sporta pasākumos un izgatavoto Olimpiešu telti.
   12. Par projektu, kas šobrīd tiek attīstīts – Latvijas simtgades spēles Koknesē Likteņdārzā.
   13. Par „Fair Play” kustības kongresa organizēšanu 2014. gadā un ar to saistītajām aktivitātēm.
7. Baibas Veisas atskaite par 20.Eiropas Fair Play kustības kongresa un Ģenerālās Asamblejas pasākumiem 2014. gada oktobrī Rīgā (prezentācija pielikumā).
8. V. Lūsis nolasa Kluba 2014. gada finanšu pārskatu un Kluba revidentes S. Ošiņas revīzijas atzinumu.

Balsojums par gada pārskata un revīzijas ziņojuma apstiprināšanu: PAR-20, PRET – 0, Atturas -0

1. V. Lūsis izvirza līdzšinējā prezidenta Raimonda Bergmaņa kandidatūru Kluba prezidenta, vienlaikus valdes locekļa amatam ar tiesībām pārstāvēt biedrību atsevišķi uz nākamajiem 4 gadiem un aicina klātesošos apspriest šo kandidatūru vai izvirzīt kādu citu, ja tādi priekšlikumi ir. Citas kandidatūras nav.

A.Vrubļevskis šo iniciatīvu atbalsta un aicina arī pārējos to atbalstīt, uzsverot, ka R.Bergmanim ir pienākums piekrist un turpināt darbu šajā amatā. R. Bergmanis piekrīt un notiek balsošana.

**Balsojums par R.Bergmaņa apstiprināšanu Biedrības „Latvijas Olimpiešu klubs” prezidenta un vienlaikus valdes locekļa amatā ar tiesībām pārstāvēt biedrību atsevišķi uz nākamajiem 4 gadiem**: **PAR – 19, PRET – 0, Atturas – 1. LĒMUMS PIEŅEMTS**

1. Par Biedrības „Latvijas Olimpiešu klubs” valdes locekļu izvirzīšanu un apstiprināšanu uz nākamajiem 4 gadiem V. Lūsis dod vārdu R. Bergmanim.

R. Bergmanis ierosina turpināt darbu ar līdzšinējo valdi 8 locekļu sastāvā, kuri ir **Ingrīda Amantova, Anita Klapote, Modris Liepiņš, Voldemārs Lūsis, Vita Matīse, Liene Sastapa, Gundars Upenieks, Ieva Zunda.**

R. Bergmanis aicina esošos valdes locekļus piekrist un pārējos atbalstīt šo priekšlikumu, balsojot par.

Minētās personas piekrīt turpināt darbu kluba valdes locekļu amatos, bet citas kandidatūras izvirzītas netiek.

Balsojums par Biedrības „Latvijas olimpiešu klubs” valdi: PAR – 20, PRET – 0, Atturas – 0. LĒMUMS PIEŅEMTS

1. Debates un citi jautājumi:
   1. R. Bergmanis ziņo par iespēju olimpiešiem apmeklēt Rīgas Olimpiskā centra peldbaseinu par pazeminātu maksu.
   2. Par Kluba biedru dalību lielajā talkā 25. aprīlī Murjāņu Sporta ģimnāzijā.
   3. A. Jakovļevs interesējas, kā turpmāk notiks kluba biedru informēšana par aktivitātēm un savstarpējā komunikācija.
   4. R.Bergmanis informē, ka sadarbībā ar Aigaru Strausu tiks veikta aktīvāka informācijas apmaiņa kluba mājaslapā un sociālajos tīklos. Vienlaikus tiek uzsvērts, ka aktuālo informāciju var atrast arī LOK mājaslapā.

Sēdi vada: V. Lūsis

Sēdi protokolē: B. Veisa